text: Politisk kommentator: Eva Kjer kommer tilbage
  27 februar 2016 kl. 19.27
  Eva Kjer Hansens karriere er ikke færdig, bare fordi hun trækker sig som miljø- og fødevareminister, mener TV SYDs politiske kommentator. 
  Poul Erik Thomsen kiggede i TV SYDs 19.30-udsendelse fremad, efter det lørdag blev offentliggjort, at Eva Kjer Hansen trækker sig som miljø- og fødevareminister efter nogle hektiske dage på Christiansborg. Og TV SYDs politiske kommentator mener ikke, Eva Kjer Hansen er færdig i dansk politik.
  - Hun er en helt klassisk Venstre-hunløve. Hun er en værdikriger, en liberal værdikriger, og jeg tror simpelthen ikke, hun har udtømt sit repertoire. Jeg tror, der er mere i hende endnu, og derfor tror jeg også, hun kommer tilbage, sagde Poul Erik Thomsen i TV SYD.
  Du kan se hele Poul Erik Thomsens vurdering af sagen øverst i artiklen.
  